Datoria României se află pe o traiectorie descendentă sustenabilă, conform planului pe termen mediu, spune Comisia Europeană
Comisia a prezentat marți primul pachet de toamnă al semestrului european de la intrarea în vigoare, în aprilie 2024, a reformei noului cadru de guvernanță economică al Uniunii Europene (UE), care „sprijină statele membre în atingerea stabilității macroeconomice, a creșterii economice și a sustenabilității bugetare”. Comisia consideră că România îndeplinește cerințele noului cadru și stabilește o traiectorie bugetară credibilă, pentru a asigura că datoria este plasată pe o traiectorie descendentă sustenabilă.